b'\n_START_ARTICLE_\nProtireformacija\n_START_SECTION_\nRazmah tiskarn\n_START_PARAGRAPH_\nRimskokatoli\xc5\xa1ka cerkev je s pridom izrabila tudi najmo\xc4\x8dnej\xc5\xa1e sredstvo reformacijskih gibanj, namre\xc4\x8d tiskano besedo. V Evropi se je tako pojavila precej obse\xc5\xbena mre\xc5\xbea tiskarn, tudi v Ljubljani. Med cerkvenimi redovi v tedanjem \xc4\x8dasu \xc5\xa1e posebej izstopa leta 1534 ustanovljeni red jezuitov, ki je po Evropi ustanavljal svoje kolegije in seminarje, ki so bili v marsikaterem mestu, tudi Ljubljani, sploh prva javna \xc5\xa1olska ustanova. Velika je bila tudi vloga inkvizicijskih sodi\xc5\xa1\xc4\x8d._NEWLINE_Protireformacija je v rimskokatoli\xc5\xa1ki cerkvi ohranila celibat, prepovedala pa je prodajo cerkvenih odpustkov in visokih slu\xc5\xbeb (simonija, nepotizem).\n_START_SECTION_\nTridesetletna vojna in vestfalski mir\n_START_PARAGRAPH_\nAugsbur\xc5\xa1ki verski mir je priznaval luteranstvo, ne pa tudi drugih protestantskih veroizpovedi. A za svoje pravice so se zavzenali tudi kalvinisti. Zaradi spora med protestanti in katoli\xc4\x8dani je leta 1618 izbruhnila tridesetletna verska vojna, ki se je za\xc4\x8dela na \xc4\x8ce\xc5\xa1kem. Mnoge de\xc5\xbeele so bile opusto\xc5\xa1ene, knezi pora\xc5\xbeeni. Leta 1630 jim je na pomo\xc4\x8d prisko\xc4\x8dil \xc5\xa1vedski kralj Gustav II. Adolf. Vojna je zahtevala velik davek, njen izid pa je bil neodlo\xc4\x8den. Vojno so kon\xc4\x8dali na pogajanjih leta 1648 z vesfaltskim mirom.\n_START_SECTION_\nProtireformacija na Slovenskem\n_START_PARAGRAPH_\nProtireformacija je k nam pri\xc5\xa1la ob koncu 16. in na za\xc4\x8detku 17. stoletja, vodil jo je nadvodja Ferdinand II., ki je ukazal, da se mora protestantsko pleme notranje Avstrije vrniti h katoli\xc5\xa1ki veri ali se izseliti._NEWLINE_Protireformacija je temeljila na ustanovitvi posebnih verskih komisij, ki so v spremstvu vojakov izganjale protestantske pridigarje, ukinjale protestantske \xc5\xa1ole, ru\xc5\xa1ile protestantske cerkve in pokopali\xc5\xa1\xc4\x8da, se\xc5\xbeigale knjige in izganjale protestantske dru\xc5\xbeine, ki se niso hotele odpovedati svoji veri. Na \xc5\xa0tajerskem jih je vodil \xc5\xa1kof Martin Brener, na Kranjskem in Koro\xc5\xa1kem pa Toma\xc5\xbe Hren._NEWLINE_V \xc4\x8dasu protireformacije so se spremenile tudi cerkve, predvsem njihova notranjost. Obnova je spremenila tudi umetni\xc5\xa1ki slog, ki se sedaj imenuje barok. Gradili so nove cerkve, oltarje, uvajali procesije in romanja v svete kraje._NEWLINE_Izdajanje slovenskih knjig je po nastopu protireformacije zamrlo. \xc5\xa0kof Toma\xc5\xbe Hren je leta 1613 spodbudil izdajo evangelija._NEWLINE_Protestantizem se je ohranil le v Prekmurju.'